CELEX: 62021TN0604
Language: mt
Date: 2021-09-21 00:00:00
Title: Kawża T-604/21: Rikors ippreżentat fl-21 ta’ Settembru 2021 – WP et vs Il-Kummissjoni

8.11.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 452/46
            
         
      Rikors ippreżentat fl-21 ta’ Settembru 2021 – WP et vs Il-Kummissjoni
      (Kawża T-604/21)
      (2021/C 452/59)
      Lingwa tal-kawża: il-Franċiż
      
         Partijiet
      
      
         Rikorrenti: WP, WQ, WR (rappreżentant: N. de Montigny, avukat)
      
         Konvenut: Il-Kummissjoni Ewropea
      
         Talbiet
      
      Ir-rikorrenti jitolbu li l-Qorti Ġenerali jogħġobha:
      
                  —
               
               
                  tannulla d-deċiżjoni tas-16 ta’ Novembru 2020 tal-PMO.4 li tirrifjuta t-talba mressqa fl-14 ta’ Settembru preċedenti f’isem il-mejjet sabiex tintalab ir-restituzzjoni tad-drittijiet tiegħu għal pensjoni nazzjonali ttrasferiti lejn l-iskema tal-pensjoni tal-Unjoni flimkien mal-interessi li akkumulaw fuq id-drittijiet tiegħu matul dawn is-snin kollha u sar-rimbors sħiħ;
               
            
                  —
               
               
                  tannulla, sa fejn ikun hemm bżonn, id-deċiżjoni ta’ ċaħda espliċita tal-15 ta’ Ġunju 2021 tal-ilment imressaq f’isem il-mejjet fil-15 ta’ Frar 2021 li t-tkomplija tiegħu permezz tas-suċċessjoni ġiet ikkomunikata fil-25 ta’ Mejju 2021;
               
            
                  —
               
               
                  tikkundanna lill-konvenut għall-ispejjeż.
               
            
         Motivi u argumenti prinċipali
      
      Insostenn tar-rikors tagħhom, ir-rikorrenti jinvokaw żewġ motivi.
      
                  1.
               
               
                  L-ewwel motiv ibbażat fuq l-arrikkiment indebitu min-naħa tal-konvenut.
               
            
                  2.
               
               
                  It-tieni motiv ibbażat fuq il-ksur tal-prinċipju ta’ ugwaljanza fit-trattament sa fejn l-applikazzjoni, mill-konvenut, tal-prinċipju ta’ arrikkiment indebitu kif stabbilit fil-ġurisprudenza hija differenti mill-implimentazzjoni tal-istess prinċipju minn istituzzjonijiet oħra f’sitwazzjonijiet li, madankollu, huma identiċi.